कई बातों में मुझे संघर्ष करना पड़ता है। मैं एक सीधा-सादा सा बंदा हूँ।
मेरी परवरिश ऐसी हुई है कि मेरे लिए कुछ आदर्श अटल हैं और मुझे
क्लब में, खिलाड़ियों और स्टाफ़ के साथ वही सब लागू करने की कोशिश करनी है।
क्या ख़याल है, बॉयज़?
क्या ख़याल है?
इतना अच्छा नहीं था।
-इतना अच्छा नहीं था? -ना।
तुमने उस दिन क्या कहा था? तुम उन्हें कैसे हराओगे?
लय से।
लय गई भाड़ में!
साला दम नहीं था! बिल्कुल भी नहीं!
पहली बात संस्कृति और आदर्श की है जो हमारी पहचान हैं
और मेरे लिए मुख्य तीन हैं।
पहला है सम्मान।
बॉल हाथ से निकले, तो भागो।
फ्लो, तुम्हारे हाथ से बॉल निकल गई तो...
तो तुम चलते हो।
भागो! भागो और दौड़ो!
दूसरी है प्रतिबद्धता।
बॉल पास करो।
बॉल यहाँ जाए, तो उसे इधर पास करो।
और फिर जुनून।
तुम पर हर समय चिल्लाता हूँ, अब मैं बोल नहीं पा रहा हूँ।
मुझे चिल्लाना नहीं चाहिए, तुम अच्छे खिलाड़ी हो।
अगर इन तीनों में से एक गायब है,
तो आपको इस क्लब के आस-पास भी नहीं नज़र आना चाहिए।
और उसके बाद, खेलने का एक अलग तरीका होता है
और वह तरीका बस एक ही वजह से होता है,
और वह है जीत।
मुझे एक अलग तरह की टीम देखनी है,
तुम्हारे पास पाँच मिनट हैं।
पाँच मिनट।
तुम्हारे हाव-भाव, तुम्हारी सावधानी, तुम्हारा ध्यान, सब कुछ।
पाँच मिनट!
तुम जो करो, वह तुम्हें अच्छा लगे। इसे कहते हैं जुनून।
हमें यक़ीन करना होगा। हमें दम लगाना होगा।
लोगों को दिखाओ कि तुम्हें कितनी परवाह है।
शुरू करते हैं।
ऑल ऑर नथिंग आर्सनल
डैनियल कलुया द्वारा वर्णित
एवर्टन 1878
एवर्टन 2 - 1 आर्सनल 6 दिसम्बर 2021
एवर्टन के प्रशंसक दहाड़ते हैं।
आर्सनल के लिए, मिकेल आर्टेटा को चार लीग मैचों में से अब तीन में
हार झेलनी पड़ी है।
एवर्टन, दो, आर्सनल, एक।
यह आर्सनल के लिए पहली बार है
कि आप सोचते हैं कि उनके प्रदर्शन में सुधार होगा
और फिर वे मैच में इस तरह से खेलते हैं।
कुल मिलाकर कहना मुश्किल है।
आमतौर पर शायद सबने 70 प्रतिशत दम लगाया।
हमें गोल करने वाले खिलाड़ी चाहिए।
और ऑबामेयांग को आगे बढ़कर वही करना चाहिए,
जो वह दो साल पहले कर रहे थे।
संभवतः यह सीज़न का सबसे बुरा प्रदर्शन रहा है।
कोई तुक नहीं बनता कि ऑबामेयांग को 85वें मिनट में
शामिल किया जाए। मसला चौंकाने वाला है।
मुझे लगता है वह ऑबामेयांग को यह संदेश देना चाह रहे थे,
"मैं बॉस हूँ। हम तुम्हारे बिना जीत जाएँगे।" पर वह एकदम उल्टा पड़ा।
दस दिसम्बर 2021
हार के इस सिलसिले के बाद,
आर्सनल कैंप में माहौल उदासी भरा है।
मिकेल आर्टेटा के फैसलों की समीक्षा की जा रही है।
सबको गुड ऑफ्टरनून।
पिछले हफ़्ते मैंने आपसे पूछा था ऑबामेयांग कैसा है
और क्या आप उसे लेकर परेशान हैं।
आप चाहते हैं कि वे गोल करना शुरू करें, है ना?
उनमें आत्मविश्वास की कमी है?
जब कोई खिलाड़ी गोल नहीं कर पाता,
तो उसके आत्मविश्वास, उसकी मनोदशा और शायद
यक़ीन पर असर पड़ता है,
पर उन हालात में उसे स्वीकार करके खुद पर तरस नहीं खाना चाहिए।
गैरी नेविल ने जताया था कि आपके और ऑबामेयांग के रिश्ते में
दरार पड़ने का जोखिम था क्योंकि आपने उसे मैच में नहीं रखा।
मैं नहीं जानता। मेरी टीम के साथ
मेरे बहुत अच्छे संबंध हैं और...
क्योंकि उस एक वजह से मुझे एक बात समझनी है
कि मैं हमेशा क्लब और खिलाड़ियों के हितों के लिए काम करूँगा।
-सबका शुक्रिया। -शुक्रिया।
-आपको पता है क्या हो रहा है? -हाँ।
जो भी होने वाला है, मुझे उसके लिए तैयार रहना चाहिए।
-क्योंकि धमाका होगा। -हाँ।
एवर्टन में हार के बाद,
क्लब कप्तान पियरे-एमेरिक ऑबामेयांग को
फ्रांस वापस जाने के लिए छुट्टी दे दी गई।
बॉल मैदान में है।
आज, उन्होंने वापस आने में देरी कर दी।
हाँ।
हमें इस मसले को सुलझाना होगा, मिकेल।
गोल का डिफेंस कौन करता है? सेंटर फॉरवर्ड कौन आता है?
सेंटर फॉरवर्ड लाका के लिए है।
बस, बॉयज़, शाबाश।
जब उन्होंने ऑबा का करार बढ़ाने का फ़ैसला किया तो मैं बहुत खुश था।
मिकेल आर्टेटा मैनेजर
हम सहमत थे और हमने कुछ लक्ष्य तय किए, जो हमें मिलकर हासिल करने थे।
और मैंने कुछ समझौते किए कि मुझे क्या करके खुशी होगी
और वह मुझसे क्या उम्मीद कर सकते हैं।
और मैं चाहता हूँ कि वह भी वैसा ही करें।
और फिर बात आती है कि क्या हमने जो तय किया हम उस पर अटल रहे या नहीं
और मैं पहले दिन क्या स्थापित करना चाहता था।
अगर कोई
आदर्शों के अनुसार नहीं चलता या उन्हें तोड़ता है,
तो बहुत ही कठिन घड़ी होती है कि आप उससे कुछ पा सकें।
ऑबा कोल्नी वापस चले गए।
पर क्लब ने फ़ैसला कर लिया और उन्हें खुद प्रशिक्षण करने पर मजबूर कर रहे हैं।
हम यहाँ वॉर्म अप करने जा रहे हैं, फिर इसे दूर तक ले जाएँगे।
कुछ तकनीकी काम से शुरुआत करें।
फिर हम आगे बढ़ते हुए
कोशिश करेंगे कि मुख्य तौर पर बॉल के साथ अभ्यास करेंगे।
ठीक है।
कल ऑबा के साथ क्या हुआ?
वह पैरिस गए थे
और फिर घर आए...
घर आए, बॉस ने उन्हें वापस आने को कहा...
एक दिन पहले?
हाँ, एक दिन पहले। वह अगले दिन वापस आए
और फिर वह प्रशिक्षण पर देरी से आए।
और कूदें। ऊपरी पीली लाइन तक जाएँ।
उन्हें जाने की अनुमति थी। माँ को लेकर कोई बात थी।
उन्हें माँ से मिलने जाना था। और फिर वह समय पर वापस नहीं आए।
उनकी बात नहीं सुनी, न सही बात की।
हमारे बॉस दमदार हैं।
हाँ, बॉस दमदार हैं, हाँ।
आर्सनल फुटबॉल क्लब
वापस आ रहे हो?
मैं यहीं तो हूँ, यार। हर रोज़ प्रशिक्षण करता हूँ, पर तुम्हारे साथ नहीं।
कब तक...
किसी दिन तक।
समय सीमा तो होनी चाहिए।
और उन्होंने मुझसे पूछा क्या मुझे उनसे दोबारा बात करनी है।
जाओ, कोई न कोई संदेश पहुँचा देगा। मुझे तो जानते ही हो।
-अच्छा। फिर मिलते हैं। -फिर मिलते हैं।
आर्सनल बनाम साउथहैंपटन अमीरात स्टेडियम - 11 दिसंबर 2021
मैच का दिन, और मिकेल को बाहरी दुनिया को बताना होगा
कि क्लब का कप्तान निलंबित है।
ऑबामेयांग को छोड़ना बहुत अहम फ़ैसला है,
ख़ासकर जब आबा सहमत नहीं हैं।
अब हम अमीरात चलते हैं,
जहाँ किसी की गैरहाज़िरी मुख्य कहानी है, जॉन साउथल।
हाँ, और यह पहली बार नहीं है कि ऑबामेयांग
सभी गलत वजहों से ध्यान का केंद्र बने हुए हैं।
उन्हें अनुशासन तोड़ने के कारण टीम से बाहर कर दिया गया है।
आर्टेटा क्लब की संस्कृति पर अपना प्रभाव डालने की कोशिश में हैं
और कहते हैं, "इस क्लब का ताना-बाना मेरे अनुसार चलेगा।"
मैं इसे साहसिक कदम कहूँगा।
इस समय उनका बेंच पर न होना अच्छा संकेत नहीं दे रहा है।
उन दोनों को बैठकर तय करना चाहिए कि वे चाहते क्या हैं।
एक तरफ़, अगर उन्होंने नियम तोड़े हैं, तो यह फ़ैसला एकदम सही है।
पर अगर हम आज हार जाते हैं, तो कठिनाइयाँ और बढ़ जाएँगी।
चलो शुरू करते हैं, चलो!
अच्छा, दोस्तो।
हाँ, बॉयज़, इधर।
बैठो, बॉयज़, बैठ जाओ।
बॉयज़...
ज़्यादा अहम क्या है, बॉयज़?
सफ़र...
सफ़र
...या मंज़िल? बोलो।
लाका, तुम्हारे लिए क्या ज़्यादा अहम है, सफ़र या मंज़िल?
मंज़िल।
मंज़िल?
जानते हो हमें वाकई किस बात की परवाह करनी है?
और सबसे खूबसूरत चीज़ होती है साथ।
न सफ़र, न ही वह।
और मैं बहुत आभारी हूँ, बॉयज़, कि तुम सब यहाँ हो, सबके सब यहाँ हो,
क्योंकि तुम में एक ख़ास बात है, बॉयज़।
जो हमारा मूल मंत्र होना चाहिए।
कि तुम, पता नहीं कैसे, एक टीम के रूप में
ऊर्जा संचारित करने की क्षमता रखते हो।
तो, जब तुम आज मैदान में जाओगे, तुम्हें उनका उत्साह बढ़ाना है।
क्योंकि दो मैच हारने के बाद यह ज़रूरी होगा,
पर तुम पहले कर चुके हो।
केवल जुनून, दृढ़ संकल्प और जुनून और इन लोगों को बताओ कि तुम कितनी परवाह करते हो।
फिर से संचारित करो, मैदान में जाकर फॉरवर्ड खेलते हुए हमला करो
और साहस और यक़ीन से खेलो और इस साले मैच को जीतो।
चलो!
-ठीक है। -चलो।
ऑबामेयांग नहीं है,
तो उसके दोस्त लैकाज़ेट को कप्तान का बाजूबंद पहनाया गया है।
कप्तान
यह अहम है, है ना? कि आर्सनल आज तीन अंक हासिल कर पाएँ।
टेला आ रहे हैं। व्हाइट को संभाल लेना चाहिए।
बॉल उनसे छीन ली गई है।
यहाँ आर्सनल के लिए थोड़ा असहज हो रहा है।
साउथहैंपटन का दबाव इसे अजीब बना रहा है।
टेला बॉल लेकर आ रहे हैं,
दोनों ओर से विकल्प है, खुद गोल करने जा सकते हैं।
आर्सनल बच गए।
आर्टेटा अब खड़े हो गए हैं,
मैच में थोड़ी और ऊर्जा डालने की कोशिश कर रहे हैं।
रैम्सडेल वह आर्सनल खिलाड़ी है जिसने बॉल को सबसे ज़्यादा छुआ है
और वह फिर से दबाव में है।
वे पीछे से आगे आ रहे हैं।
साका।
टोमियासु आगे बढ़ते जा रहे हैं।
लैकाज़ेट! क्या शानदार गोल मारा है!
आर्सनल 1 - 0 साउथहैंपटन लैकाज़ेट 21'
आर्सनल ने कमाल कर दिया।
शुरू से अंत तक क्या जवाबी हमला था।
बहुत ही शानदार गोल!
आर्सनल ने अपने पहले शॉट में गोल कर दिया
और छह मिनट बाद...
आर्सनल 2 - 0 साउथहैंपटन ओडगार्ड 27'
...उनकी बढ़त दोगुनी हो गई।
ओडगार्ड बॉल के लिए प्रतिबद्ध थे।
और उसने सिर से मारकर दुर्लभ गोल किया।
हाफ़ टाइम तक आर्सनल के लिए सब अच्छा रहा।
हाफ़ टाइम तक आर्सनल दो, साउथहैंपटन शून्य।
अच्छा, बॉयज़।
ऐसी टीमें हैं जो मज़े के लिए कूदती हैं। फुलबैक हमारे फुलबैक के खिलाफ़ खेल रहे हैं।
अच्छा खेलने के लिए रीसेट करना होगा।
तो, जब बॉल मैदान में हो, मुझे तैयार रहना होगा।
हिलने को तैयार रहना होगा।
बॉल सही हो, तो मैं तैयार हूँ। बॉल हासिल कर सकता हूँ।
मैंने कोशिश की और उसे झपट लिया। बुकायो तैयार।
तैयार का मतलब इस तरह, तैयार का मतलब कोई ऑफ-साइड नहीं,
लाइन को देखो और कहो, मुझे निकलना है।
हम उनसे तेज़ हैं। हम उनके छक्के छुड़ा देंगे। ठीक है?
-चलो! -चलो!
अमीरात में दूसरा हाफ़ शुरू हुआ।
आर्सनल शून्य के मुकाबले दो गोल से आगे हैं।
पार्टी।
साका ने मारने की जगह बनाई।
बहुत करीबी मामला।
दूसरे हाफ़ में मैच आर्सनल के काबू में और वह एक और गोल करते हैं।
आर्सनल 3 - 0 साउथहैंपटन गैब्रियल 62'
और आर्सनल तीन-शून्य से आगे।
गैब्रियल ने दूसरी शीट में नाम जोड़ा, अंततः गोल किया।
मिकेल आर्टेटा के लिए राहत की साँस, लेकिन चैन नहीं।
यहाँ वेस्ट हैम के खिलाफ़ अहम मैच होने वाला है।
क्या आपके कप्तान ऑबामेयांग उसमें शामिल होंगे?
मुझे बस आज के मैच के बारे में बात करनी है।
क्या आप नहीं बता सकते कि क्या हुआ...
मैं मैच के बारे में बात कर सकता हूँ
क्योंकि ये लड़के मैच के बारे में बात करने लायक हैं।
पर यह एक अहम मुद्दा है।
आपके कप्तान आज नहीं खेले और आपने उन्हें अनुशासित किया।
मैंने कहा बदकिस्मती है।
हालात यही हैं, पर सब पर लागू होते हैं।
इस उल्लंघन के बाद क्या वह कप्तान रह सकते हैं?
मैच की बात करते हैं। शुक्रिया।
आप ऑबामेयांग की बात कब करेंगे?
मैं कर चुका हूँ। मुझे और कुछ नहीं कहना।
-अच्छा। आप जा सकते हैं। शुक्रिया। -शुक्रिया।
मैनचेस्टर यूनाइटेड।
बॉयज़, एक सेकंड।
पहले 15 मिनट में, जब हमारी हालत खस्ता थी,
बहुत मुश्किल दौर था और हमें वहाँ टिके रहना था।
मैच को जुनून से खेलने की तुम्हारी प्रतिक्रिया, प्रतिबद्धता और ऊर्जा।
तुम कुछ खास पलों में तो शानदार खेलते हो, बॉयज़।
हमें पूरे मैच में वैसे खेलना होगा
क्योंकि जब तुम वैसा करोगे, तो तुमसे खेलना और जीतना मुश्किल होगा।
एक साथ रहो, विनम्र बनो और हम अगला मैच खेलते हुए आगे बढ़ेंगे।
ठीक है।
जीत से आर्सनल छठे स्थान पर पहुँच गया,
चौथे स्थान पर स्थित उनके अगले प्रतिद्वंद्वी वेस्ट हैम से एक अंक नीचे।
आर्सनल प्रशिक्षण केंद्र
मिकेल और उनकी टीम के प्रबंधन के लिए तीन गोल करना
और एक क्लीन शीट प्रमाण का स्तर होंगे।
अच्छा। अब वार्म अप हो गया है, बॉयज़।
तो, जब भी कोई सही किक नहीं मारता है,
तो दोबारा मारनी होगी।
सब कुछ एकदम सही होना चाहिए।
तैयार हो? चलो।
मिकेल कैसे हैं?
वह बहुत भावुक और रौबीले हैं।
आपको उनके जैसा बनना है। नहीं बनोगे, तो निकाल दिए जाओगे।
रॉब होल्डिंग डिफेंडर
सामरिक रूप से वह बहुत अधिक माहिर हैं।
किरण टियर्नी डिफेंडर
मैंने कभी मैच को इस नज़र से नहीं देखा।
यहाँ, तुम पूरे नियंत्रण में हो।
अच्छा।
मैं मिकेल के साथ बहुत खुश हूँ। उन्होंने मेरी मदद की है।
बचपन से आर्सनल को देखा है, मिकेल को कुछ लाल कार्ड मिले हैं।
तो, मुझे पता था कि वह बहुत... कई बार।
बुकायो साका मिडफील्डर
पास करते समय ज़्यादा ध्यान दो, नहीं तो, बॉल हाथ से चला जाएगा।
मुझे दबाव चाहिए।
ग्रैनिट ज़हाका मिडफील्डर
इसलिए तो मैं एक पेशेवर फुटबॉलर हूँ।
तभी तो सब चौकन्ने रहते हैं। वह क्रूर हो सकते हैं, पर यह अहम है।
चलो। शुरू करते हैं।
अच्छे पास दो। हाँ। पास लेने को तैयार रहो।
चलो। पास करते रहो।
यह अभी भी स्पष्ट नहीं है कि पियरे-एमेरिक ऑबामेयांग वाला मसला कैसे सुलझेगा।
पर उनके अगले मैच से 24 घंटे पहले
मिकेल ने टीम मीटिंग बुलाई ताकि हालात को स्पष्ट कर सकें।
ठीक है।
अच्छा, मुझे कुछ घोषणा करनी है।
ऑबा के साथ पिछली बार हुए अनुशासनात्मक मसले और परिणामों के बाद
मैंने फ़ैसला किया है कि उन्हें मैच में नहीं शामिल करेंगे,
मैंने और क्लब ने ध्यान से सोचा कि अगला कदम क्या होगा।
और हमने क्लब के तौर पर तय किया कि वह अब हमारे कप्तान नहीं हैं।
तुम्हें पता होना चाहिए।
दूसरा फ़ैसला यह है कि अभी के लिए वह टीम में शामिल नहीं हैं।
मैं आगे चलकर बाकी फ़ैसले करूँगा।
फिलहाल हम जैसे अभी हैं, वैसे एक समूह की तरह खेलेंगे
और हमें अपने लिए बड़े लक्ष्य और मानक तय करने होंगे।
क्लब और मैं, इस तरह का कोई भी बर्ताव स्वीकार नहीं करेंगे।
और हम जिसका निर्माण कर रहे हैं, वह बिल्कुल इस तरह के बर्ताव के खिलाफ़ है,
तो अगर हमें अपनी संस्कृति में कोई बदलाव लाना है
और सुनिश्चित करना है कि हम एक ख़ास टीम और क्लब बना सकें,
तो हमें उन शब्दों पर हर पल अटल रहना होगा,
चाहे हम किसी के साथ कोई भी काम कर रहे हों।
और मुझे तुम तक यह संदेश पहुँचाना था।
मुझे समय तो सही नहीं लग रहा, पर तुम्हारे साथ बात साफ़ करनी थी।
अब, कल के मैच पर ध्यान दो, ठीक है? शुक्रिया।
गुड मॉर्निंग, बॉयज़। इस जिम में तैयारियाँ पूरी हैं,
हम बारह बजकर पाँच मिनट पर पाँच नंबर पिच पर होंगे। चलो।
सबको हैलो। हम प्रीमियर लीग के एंडी से शुरुआत करेंगे।
शुरुआत पियरे-एमेरिक ऑबामेयांग से ही करनी होगी,
क्लब द्वारा दिए बयान के बारे में कुछ विस्तार से बताएँगे।
मुझे ज़्यादा कुछ नहीं कहना है।
मुझे लगता है क्लब ने अपने बयान में स्पष्ट कह दिया है।
यह फ़ैसला हमने उस घटना के बाद किया है,
जो खिलाड़ी के साथ पिछली बार हुई थी
और हम उस पर कायम हैं।
क्योंकि ज़ाहिर है आप युवा मैनेजर हैं, आपकी पहली नौकरी है।
आप अपना दबदबा कायम करने की कोशिश कर रहे हैं?
या मसला यह भी नहीं है?
मैं तानाशाह या क्रूर बनने की कोशिश करके
अपना दबदबा कायम नहीं करता।
पर क्या यह ख़तरा है कि ये हालात विकर्षण की वजह बन सकते हैं?
माफ़ करना, पर मैं क्लब के हर सदस्य के लिए बोल रहा हूँ,
सबसे पहले अपने लिए, जिस दिन मैंने वैसा नहीं किया, तो मैं बाहर
और कोई और काम करूँगा।
तो, बात एकदम साफ़ है।
सफल होने के लिए, आपके अंदर किसी चीज़ का जुनून होना चाहिए
और आप ऐसे इतिहास वाले इतने बड़े क्लब का प्रतिनिधित्व कर रहे हैं,
तो आपको कम से कम इतना तो मानक स्तर रखना था।
हर बार जब वे किक करें तो मैं बॉल ऊपरी कॉर्नर में
रखने को नहीं कहूँगा।
पर मैं इस क्लब के लिए हर रोज़ सही काम करने को कहूँगा,
इतना पक्का है, मार्क।
-शुक्रिया, मिकेल। -सबका शुक्रिया।
शुक्रिया।
शाबाश।
मजबूत, अच्छा लगता है जब आप मजबूत फ़ैसला करें।
अपने कहे पर अटल हैं।
शुक्रिया। मिलते हैं।
मिलते हैं, बॉयज़। अभी आता हूँ।
उन्होंने बहुत ज़ोर दिया, है ना?
हमें पता था कि वे करेंगे।
मुझे नहीं लगता हमने उन्हें कोई बड़ी सुर्खियों वाली ख़बर सुनाई।
मार्क सही बात कह रहा था, "क्या आप अपना दबदबा कायम करना चाहते हैं?"
तभी तो मैंने कहा, "सुनो, बात वह नहीं है।"
ख़ासकर इस मामले में।
यही तो दिक्कत है, आप क्या समझते हैं।
सच तो यह है कि हम सब स्पष्ट कर देते हैं, पर आप नहीं कर सकते।
इसी लिए मेरे पास सब लिखा हुआ है,
तारीख, समय, बातचीत के साथ,
कैसे हुआ, क्यों हुआ...
अच्छा?
क्योंकि किसी रोज़ अगर ज़रूरत पड़ी...
तो आपके पास हो। यह लीजिए।
बाकी मसलों के साथ-साथ, वह कितनी बार देरी से आया है।
क्लब की एक परंपरा है जब तुम्हें इतना पैसा मिल रहा हो?
ऑबामेयांग को अस्थायी रूप से निकालने के
फ़ैसले के फुटबॉल पर स्पष्ट प्रभाव पड़ेंगे,
पर साथ ही कानूनी मसलों से भी निपटना होगा।
ठीक है?
बहुत उम्दा, मुझे अच्छा लगा। बहुत उम्दा।
साफ़ मेज़, साफ़ दिमाग।
एडु गास्पर एक तकनीकी निदेशक हैं
और फुटबॉल संचालन के निदेशक रिचर्ड गार्लिक उनके साथ हैं
और दोनों क्लब के वकील से बात कर रहे हैं।
हैलो।
इस ऑबामेयांग वाले किस्से के बारे में हमने, एडु, मैंने और विनाई ने
मिकेल और टिम से बात की।
मिकेल ने टीम के साथ उसके प्रशिक्षण न कर पाने के संबंध में चिताओं को समझा।
खिलाड़ी की वर्तमान स्थिति क्या है?
हमें नहीं पता।
-अच्छा। -यह समझना मुश्किल है
क्योंकि मैं तो सीधे एजेंटों से ही बात करता हूँ।
मैं विनाई से कह रही थी कि आपके हालात काफ़ी बदतर हैं।
हम सीज़न के अंत तक उसे इस तरह प्रशिक्षण से
बाहर नहीं रख सकते। मैं बिल्कुल सहमत हूँ।
तो, बात बस देरी से आने, फ्रांस जाने वगैरह की थी
या कुछ और भी हो रहा था?
क्या हमारे पास ढेर सारे सबूत हैं
जिनसे उस अस्थायी समझौते को सही ठहरा सकें?
हाँ।
मिकेल के पास फाइल है।
उसमें उसके द्वारा किए गए दुराचारों की एक सूची है,
-जिसकी वजह से यह सब हुआ। -अच्छा।
हाँ, यह एकदम सही नहीं है।
नहीं, मैं सहमत हूँ।
यह समाधान अल्पकाल के लिए ठीक है।
और दीर्घकाल के लिए एक फ़ैसला किया जाना ज़रूरी है।
हाँ, हमें उस फ़ैसले के लिए तैयारी करनी होगी।
-ठीक है। हम सब उस पर सहमत हैं। -ठीक है।
-ठीक है। शुक्रिया। बाय। -बाय।
अच्छा, ठीक है।
क्या इस फ़ैसले में मिकेल का साथ देना आसान है?
नहीं।
ऐसा इसलिए बिल्कुल नहीं है क्योंकि ऑबा ने सीज़न में क्लब के लिए कितने गोल किए थे।
एडु गास्पर तकनीकी निदेशक
प्रशंसक ऑबामेयांग को कितना चाहते हैं।
खिलाड़ियों को उनका साथ कितना पसंद है।
फ़र्क नहीं पड़ता अगर वह कप्तान हो।
अगर अकादमी में से कोई है, तो वह बंदा,
जिसने फ़र्स्ट टीम से शुरुआत की थी।
सबके साथ एक जैसा बर्ताव किया जाना चाहिए।
और अगर आप वह नहीं कर रहे, जो हमें लगता है क्लब के लिए अहम है,
तो हमें कुछ तो करना होगा।
और कुछ फ़ैसले करना कठिन और मुश्किल है।
पर करना तो होगा।
एडु गास्पर जुलाई, 2019 में आर्सनल के तकनीकी निदेशक बने।
फ़र्स्ट टीम को बेहतर बनाने के लिए नए खिलाड़ी ढूँढना
एडु की मुख्य ज़िम्मेदारी है।
यह बड़ी ज़िम्मेदारी का काम है,
खिलाड़ी ढूँढना, सही खिलाड़ी ढूँढने की प्रक्रिया।
वित्त और कानूनी विभाग से बात करना, आपस में बात करना,
मिकेल और बोर्ड से बात करना।
मैं शुरू में, क्या कहते हैं...
बहुत थक जाता था, थोड़े बाल भी गिर गए थे।
तो...
हाँ, मैं ऐसा ही हूँ।
मैं जी तोड़ कोशिश करता हूँ, हाँ।
बेन, गैबी और किरण, सभी गुलाबी। प्लीज़।
गैबी, जब बॉल वहाँ जाती है, तो एकदम तेज़ी से जाओ।
तुम्हें वहाँ पहुँचना है।
और अगर बॉल वहाँ है और ग्रैनिट नहीं है...
तुम पीछे से आओ, बस वैसे और सीधे।
फ़र्स्ट टीम के लिए नए खिलाड़ी लाने के साथ-साथ,
एडु का मौजूदा टीम के साथ भी मजबूत कामकाजी संबंध है,
ख़ास तौर पर साथी ब्राज़ीलियाई गैब्रियल मार्टिनेली,
जो मात्र 18 साल की उम्र में आर्सनल में शामिल हुए थे।
ग्वारुलहोस के एक गरीब मोहल्ले में...
गैब्रियल मार्टिनेली फॉरवर्ड
...मेरे माता-पिता ने मेरी परवरिश की।
बचपन में मेरे पास पैसे नहीं होते थे।
और वे हमेशा कहते, "अधिक पैसे मत खर्च करना।"
वे हमेशा मेरे पीछे रहते, कहते,
"ध्यान से।"
पर मैं पैसों की परवाह नहीं करता।
मैं बस फुटबॉल खेलना चाहता हूँ।
पैसों का ध्यान मेरे माता-पिता रख सकते हैं।
क्या हाल है?
-ठीक है। -सब ठीक है?
सब ठीक है। पापा आए हुए हैं।
अच्छा?
वह बस ऐसे ही आ गए।
सच में?
उन्हें ब्राज़ील में धूप में अपने दोस्तों के साथ बैठकर ताश खेलना अच्छा लगता है।
पर उन्हें पता होना चाहिए कि तुम्हारे लिए कुछ समय यहाँ बिताना अच्छा है?
पर मस्त है। और तुम्हारी माँ?
वह ठीक हैं। वह ब्राज़ील में हैं।
अच्छा?
उन्होंने वहाँ पर भी घर खरीद लिया है।
उन्हें घर ठीक-ठाक करना है।
तुम्हें कुछ चाहिए? सब ठीक है? तुम ठीक हो? सब ठीक है ना?
सब ठीक है।
मुझे पहले से बेहतर लग रहा है।
-तो ठीक है। -मेरी तरफ़ से सबको नमस्ते कहना।
ठीक है। कह दूँगा। ठीक है।
जब मार्टिनेली पहली बार यूके आए,
तो उनके माता-पिता अपने बेटे की मदद करने साथ आए थे।
हाँ, सच कहें तो काफ़ी मुश्किल था,
क्योंकि ब्राज़ील में, मैंने अंग्रेज़ी नहीं सीखी थी।
और मेरा परिवार मेरे लिए बहुत अहम था।
वे हमेशा मुझे अच्छी सलाह देते थे।
अगर आपको अव्वल नंबर का खिलाड़ी बनना है,
अगर आप आज जी-जान नहीं लगाएँगे, तो साबित नहीं कर सकेंगे... जैसे आप यहाँ हैं
और आप 90 फीसदी कोशिश करते हैं, तो आप नहीं पहुँच सकते।
पर अगर आप 100 फीसदी कोशिश करते हैं, तो आप अलग स्तर तक पहुँच सकते हैं।
गैबी सही प्रशिक्षण ले रहा है।
एकदम माहिर है, बहुत तेज़ है,
बहुत आक्रामक है।
एडु, मुझे वह अच्छा लगता है।
सच में, मुझे बहुत पसंद है।
उसे बस मोहलत चाहिए।
और एक इंसान के रूप में उसका जवाब नहीं।
बहुत अच्छा बच्चा है। हर रोज़ पूरा जी-जान लगाकर प्रशिक्षण करता है।
वह सच में एक हीरा है।
ब्राज़ील में हम लोगों में कमाल का जुनून है।
हम ब्राज़ील में फुटबॉल को कैसे जीते हैं, वह बहुत ही ख़ास है
क्योंकि हम ब्राज़ील में कहते हैं, मैंने बहुत कुछ सीखा।
आप मैदान में जाएँ।
मुझे भूख लगी है, पर दूसरे को भी लगी है।
पर खाने के लिए बस एक प्लेट है, तो कौन खाएगा,
मैं या आप?
नहीं, मैं खाऊँगा।
अमीरात स्टेडियम
आर्सनल बनाम वेस्ट हैम यूनाइटेड अमीरात स्टेडियम - 15 दिसंबर 2021
अमीरात स्टेडियम विवादों से भरा हुआ है।
फिर से पियरे-एमेरिक ऑबामेयांग नहीं हैं।
आर्सनल के बारे में बस यही बात हो रही है
कि ऑबामेयांग से कप्तानी छीन ली गई।
आर्सनल!
ऑबामेयांग मेरे पसंदीदा खिलाड़ी हैं।
कोई घटना हुई थी या नहीं, मुझे नहीं पता,
पर बतौर आर्सनल प्रशंसक मुझे बुरा लगा
क्योंकि यह टीम शीर्ष चार में शामिल होने के लायक है।
हम लंबे समय से ऐसा नहीं कर पाए और पूछना तो होगा कि ऐसा क्यों।
इसे सुलझाने का सारा दारोमदार मैनेजर पर है।
पास आ जाओ, बॉयज़। इकट्ठे हो जाओ।
बॉयज़, पहली बात,
मैच में होने वाली तकरार के लिए तैयार रहें।
वे हाथ-पैर चलाएँगे।
हमें शुरू से उन पर हावी होना होगा।
और उसके बाद हमें मैच खेलने का हक मिलेगा।
हम अपना मैच यहाँ खेलना चाहते हैं।
मुझे ऐसी टीम देखनी है जो उसी जुनून के साथ खेले,
जैसे उस दिन मुश्किल समय में खेली थी,
तुम्हें पता होना चाहिए
कि अपना जुनून, यक़ीन और ऊर्जा को टीम बनकर कब उठाना है।
एक कठिन पल में तुम हालात को पलटो
और दूसरे हाफ़ में उनसे लड़ो।
तुम्हें वही करना होगा और मज़े करते हुए मुस्कुराओ और फुटबॉल खेलो, जैसे खेलते हो।
आओ, चलो!
आओ, बॉयज़, चलो!
चलो!
मिकेल आर्टेटा के लिए आज की रात अहम है।
गनर्स ने पिछला मैच अपने कप्तान के बगैर जीता था,
पर चौथे स्थान वाले वेस्ट हैम के साथ मैच बड़ी कसौटी है।
सवाल यह है कि क्या वे आज रात फिर से उनके बिना खेल पाएँगे?
अमीरात स्टेडियम के अंदर का माहौल ऐसा है
कि आर्सनल के प्रशंसक बहुत जोश में हैं,
पिछले हफ़्तों से कहीं ज़्यादा।
फिलहाल आर्सनल के लिए
दूर से टियर्नी पेनल्टी क्षेत्र में पहुँच गए।
और डी के बाहर फ्री किक मिली है
और दोनों तरफ़ के खिलाड़ी एक-दूसरे के आमने-सामने आ गए हैं।
अब सुफाल आगे आए हैं, पर मार्टिनेली ने उन्हें रोक लिया।
वह तेज़ हैं, है ना?
मार्टिनेली। वह तेज़ हैं।
साका लेफ्ट बैक का पीछा करते हुए जबकि सारे प्रशंसक उठ खड़े हुए हैं।
लैकाज़ेट, अब दाहिने पैर से किक, पिटे। मार्टिनेली, नहीं!
डॉसन का शानदार बचाव,
कितने शानदार ढंग से बचाव किया।
और किसी तरह से स्कोर शून्य-शून्य।
पहले हाफ़ में काफ़ी उथल-पुथल मची।
दूसरे हाफ़ में, आर्सनल ने नॉर्थ बैंक की ओर किक मारी।
और सिर्फ़ तीन मिनटों में...
मार्टिनेली अब लैंजिनी के पीछे हैं। मारते हैं और गोल!
आर्सनल 1 - 0 वेस्ट हैम मार्टिनेली 48 '
गैब्रियल मार्टिनेली का शानदार गोल,
और युवा ब्राजीलियाई ने गतिरोध तोड़ डाला।
क्या बेजोड़ गोल किया है, नीचे से और फैबियांस्की के पास से।
स्मिथ रो खुद मारते हैं।
शानदार गोल!
आर्सनल 2 - 0 वेस्ट हैम स्मिथ रो 87'
उसने जीत पक्की कर दी। वे दो-शून्य से वेस्ट हैम से आगे हैं।
एक महत्वपूर्ण जीत।
ये युवा खिलाड़ी आपको अपनी ऊर्जा, गुणवत्ता और
उत्साह से रोमांचित करते हैं।
और इसी लिए ये प्रशंसक मैच देखने आते हैं।
वाह!
लाका! तुमने तो आज कमाल ही कर दिया।
लाका!
तुम में आज उमंग है, यार।
आज बात ही कुछ अलग है।
-हाँ। -बात ही अलग है।
बॉयज़, मैंने तुम्हें पूरी एकाग्रता के साथ खेलने और सक्रिय
होने को कहा था।
मैं तुम्हारे चेहरे देख रहा था और तुमने कोई बॉल नहीं छोड़ी,
तुम सबने, किसी ने नहीं छोड़ी।
बॉयज़... लैकाज़ेट, जिस तरह तुम यहाँ आए और पीछे चले गए।
मुझे यह पसंद है।
और हम बॉल खो देते हैं और बुकायो कितनी बार जीते?
तुमने आज कितने टैकल जीते?
-कितने? -बहुत से।
-बहुत से? -बहुत से!
हाँ, बी!
और पता है क्या?
हम अगले मैच में फिर जीतेंगे।
हम इसी तरह से खेलेंगे।
बॉयज़, तुम्हारा आज का प्रदर्शन मुझे बहुत अच्छा लगा।
मुझे टीम को देखकर बहुत अच्छा लगा।
एक मजबूत टीम के साथ ऐसे साहस, ऊर्जा के साथ खेलना।
तुमने उन्हें मैच में कुछ नहीं करने दिया।
तुम पर नाज़ है।
हमें जीतते जाना है। और मैं चेहरे देखता हूँ, दोस्तो,
जो खेलते नहीं, पर असली मुस्कान लिए मुस्कुरा रहे होते हैं।
वे टीम की खुशी में खुश होते हैं।
जब मैं वह देखता हूँ, मतलब तुम्हारे लिए अच्छा होगा।
शाबाश।
जाँच केंद्र
जाँच करनी होगी।
पहले फ़र्स्ट टीम के खिलाड़ियों की जाँच करो।
वेस्ट हैम के खिलाफ़
जीत से आर्सनल इस सीज़न में पहली बार चौथे स्थान पर पहुँचा।
पर यहाँ वो पिच पर रफ़्तार बढ़ा रहे थे,
और कोविड का एक नया प्रकार ओमीक्रॉन उनकी सफलता के लिए खतरा बन गया।
कार पार्क में अफरातफरी मची है, है ना?
खिलाड़ियों को कोविड-मुक्त रखना क्लब के डॉक्टर गैरी ओ ड्रिस्कॉल का काम है।
जब तक कोविड टेस्ट नेगेटिव न हो, वह किसी को कार से बाहर निकलने नहीं दे रहे।
मैं? मैं यहाँ पर...
कैसा लग रहा है?
...10:45 से हूँ। पैंतालीस मिनट से।
मैं क्या कर सकता हूँ? इसमें मेरी गलती नहीं।
दरअसल, हम उम्मीद कर रहे थे...
डॉ गैरी ओ ड्रिस्कॉल खेल चिकित्सा के मुखिया
कि शायद मैच टाले जाएँ, शायद एक ही गेम में ऐसा हो।
बॉक्सिंग डे या 28 तारीख।
पर दरअसल जीतों का सिलसिला जारी है,
हम रुकना नहीं चाहते। हम जारी रखना चाहते हैं।
शुक्रिया, मैट। शुक्रिया, ऐन्स। शाबाश।
खिलाड़ी बेहद खुश हैं और मैनेजर भी।
माहौल ज़बरदस्त है, हम अच्छा खेल रहे हैं, टीम के अंदर खुशी की उमंग है।
साल का सबसे शानदार समय है
जैको!
राउंडी।
मेरी क्रिसमस।
तुम ज़बरदस्त हो, बी। बहुत अच्छे।
मैं सब वापस लेता हूँ। तुम अच्छे बंदों में से हो।
कोविड टेस्ट ठीक निकलने के बाद
बुकायो साका क्रिसमस की खुशियाँ फैला रहे हैं।
मेरी क्रिसमस!
मुझे सांता टोपी चाहिए, यार।
मेरे पास सूट है, यार।
आपके पास सूट है? सूट मुझे दो!
यह लो।
तुम ठीक हो, यार?
सांता तो झोला लेकर आता है, साका नहीं।
मेरे लिए है?
नहीं, स्टाफ़ के लिए है, यार।
तुम आर्सनल के स्टाफ़ हो या खिलाड़ी?
हाँ, स्टाफ़ में शामिल खिलाड़ी हूँ।
क्या करते हो? काम क्या है?
मैं?
तुम काम क्या करते हो?
-तेरे जूते। -जूते साफ़ करते हो!
मेरी क्रिसमस!
जाओ, और खुशियाँ बाँटो, बेटा।
हम सब ठीक हैं। यक़ीन नहीं होता।
कमाल कर दिया, डेविड। शुक्रिया।
ऐसा न हो कहीं मैच रद्द हो जाए।
गैरी की मदद से, मिकेल के 20 खिलाड़ी कोविड-मुक्त हैं।
बाधाओं के बावजूद, लीड्स के खिलाफ़ उनका मैच रद्द नहीं हुआ।
लीड्स यूनाइटेड बनाम आर्सनल एलैंड रोड स्टेडियम - 18 दिसंबर 2021
कोविड ने इस सप्ताहांत प्रीमियर लीग मैचों पर रोक लगा दी थी।
पर एक प्रीमियर लीग मैच अभी भी कायम है, वह है एलैंड रोड वाला मैच।
हमने रास्ते में देखा कि विला वाला मैच स्थगित था।
तो हम सोच रहे थे शायद हमारा मैच स्थगित हो जाएगा।
आप बीबीसी ऐप देख रहे हैं और हमें कुछ ऐसा नज़र आता है,
हर मैच के आगे पी है, एक और पी।
पर हमने हार नहीं मानी और चलते रहे,
इस उम्मीद में कि मैच होगा और यहाँ पहुँच गए।
खुशकिस्मत हैं, हम यहाँ हैं।
आज बस हमारा ही मैच हो रहा है।
कल पता नहीं क्या होने वाला है।
सच कह रहा हूँ। पता नहीं कल या सोमवार को क्या होने वाला है।
तो आज, हमें उस साली पिच पर जमकर खेलना है।
शुरुआत से लेकर, मैं वही टीम देखना चाहता हूँ,
जिसमें एक-एक खिलाड़ी और पूरी टीम पिच पर रौब डालने और खुद को थोपने की
उसी क्षमता के साथ खेले।
इस मौक़े को गँवाना नहीं है, बॉयज़।
तुम बहुत हो। काफ़ी आगे आ गए हो, हम यहाँ हैं,
हम मैच जीतकर ही जाएँगे।
आओ, चलो।
लैकाज़ेट, पेनल्टी क्षेत्र के ठीक बाहर, सहायक ओडगार्ड को पास करने की कोशिश,
वह गिरे, बॉल मार्टिनेली के पास आ गया!
एलैंड रोड पर आर्सनल की बढ़त!
लीड्स 0 - 1 आर्सनल मार्टिनेली 16'
मार्टिनेली ने मेलियर के पास से बॉल निकाला,
उसे मौक़ा नहीं दिया।
मार्टिनेली के पास एक और अच्छा मौक़ा है।
मार्टिनेली! दो-शून्य।
खूबसूरती से गोल किया।
लीड्स 0 - 2 आर्सनल मार्टिनेली 28'
मार्टिनेली ने क्या शानदार समाप्ति की, इस पल आत्मविश्वास से भरपूर है।
साका अब भी लीड्स डी के अंदर, जगह मिलते ही गोल मारा!
लीड्स 0 - 3 आर्सनल साका 42'
आर्सनल आसानी से मैच में छा गए हैं।
दूसरे हाफ़ में लीड्स एक गोल करते हैं,
पर वह केवल सांत्वना साबित हुआ।
स्मिथ रो आकर गोल करते हैं!
लीड्स 1 - 4 आर्सनल स्मिथ रो 84'
आर्सनल सीज़न की सबसे ज़ोरदार जीत हासिल करते हैं।
आर्सनल ही वह टीम है जो चेहरे पर मुस्कान लिए
एम-1 पर वापस जाएगी।
आज के मुख्य आकर्षण मार्टिनेली ही थे।
क्या आप उन्हें खेलते देखकर सोचते हैं
कि ऑबामेयांग इस टीम में कैसे वापस आएँगे?
अगर मार्टिनेली ऐसे ही खेलते रहे, तो वह नहीं आ पाएँगे।
पिछले दो मैचों में शानदार प्रतिक्रिया दी,
बेहतरीन खेल खेला और अब गोल कर रहे हैं।
आर्टेटा हालात को बदल रहे हैं और सबको यह साबित कर रहे हैं
कि आर्सनल के लिए वही सही हैं।
बॉयज़, सच में।
तुमने इस टीम के खिलाफ़ इस पिच पर
जो किया, उसके लिए बधाई देना चाहता हूँ।
ज़बरदस्त मैच था, तुम्हारे साथ खेलने
और तुम्हें खास पल में खेलते देखकर मज़ा आया।
माफ़ करना, मैं बेंच पर जब होता हूँ, तो कभी तुम पर गुस्सा भी करता हूँ।
पर करता रहूँगा क्योंकि चाहता हूँ तुम बेहतरीन बनो,
बेहतरीन बनने के लिए,
एक मैच में हर बार सबसे अच्छी चीज़ें करने की
आदत डालनी पड़ती है
और उम्मीद है तुम मुझसे सहमत हो, पर श्रेय तुम्हें जाता है। तीन कठिन मैच।
बीयर अंदर ले आओ!
तुम्हारे पास बीयर है?
शाबाश, बॉयज़। शाबाश!
किसमस के बाद बॉक्सिंग डे पर नॉर्विच के खिलाफ़ पाँच गोल करके
आर्सनल ने अपनी जीत का सिलसिला जारी रखा।
चौथे स्थान पर उनका कब्ज़ा है
और वह अपने स्थानीय प्रतिद्वंद्वी, स्पर्स से छह अंक आगे हैं।
तुमने बीवी को क्या दिया?
कार।
कार?
उसके लिए सांता को बड़ी गाड़ी चाहिए।
कैसे हो?
दो दिन की छुट्टी के बाद,
अपनी सबसे बड़ी कसौटी के लिए फ़र्स्ट टीम काफ़ी दिनों बाद कोल्नी वापस आती है।
प्रीमियर लीग चैंपियन, मैनचेस्टर सिटी के खिलाफ़ एक घरेलू मैच।
अच्छा।
बॉयज़, जैसा कि तुम देख सकते हो,
क्योंकि मैं तुम लोगों के सामने खड़ा हूँ,
बॉस अंदर नहीं हैं।
कल उनका कोविड टेस्ट पॉज़िटिव निकला।
वह मैच में नहीं आएँगे।
जैसा कि तुम समझ सकते हो, वह हालात से खुश नहीं हैं,
पर, हाँ, ये हालात तो बुरे हैं।
पर हमें इनसे निपटना होगा।
अभी के लिए इसका मतलब है हमारे पास मैन सिटी जाने में तीन दिन बचे हैं
और हम तुम्हारी तैयारी में उन तीन दिनों का सबसे अच्छा इस्तेमाल
करना चाहेंगे।
खेलो!
आज तुम पर भरोसा कर रहा हूँ कि गहराई तक डिफेंड करोगे।
ठीक है? लाका, दिखाओ क्या करना होगा
और बाकी अपने आप करेंगे।
-ठीक है? -हाँ।
थोड़ा और दबाव। दबाव।
गैबी, क्या बात है?
बस किक करो।
आराम से। ज़बरदस्ती लग रहा है।
साधारण चीज़ों पर ध्यान दो।
यदि नियंत्रण अच्छा है, तो तुम्हारा अगला काम भी अच्छा ही होगा।
ठीक है? नियंत्रण ही सब कुछ है।
साधारण चीज़ें अच्छे से करो।
बढ़िया। सब तैयार।
मिकेल, तुम ठीक हो?
इतना भी काम मत करो कि सेहत और बिगड़ जाए।
यह अहम मैच है, पर हमें तुम्हारी लिवरपूल में ज़रूरत होगी।
पक्का? थोड़ी देर में बात करता हूँ। हम बात करते रहेंगे।
चियर्स। बाय।
कोई भी मिडफील्डर आएगा, तो तुम्हें संभालना होगा।
अपने खिलाड़ी ढूँढने होंगे।
हमने सुना है मिकेल आर्टेटा को कोविड हो गया है और वह
मैनचेस्टर सिटी के खिलाफ़ मैच में नहीं आएँगे
जो सही नहीं लगता।
तैयारी, संगठन, खेल की योजना
और जिस तरह से खिलाड़ी निर्देशों के अनुसार चल रहे हैं,
सत्रों में बर्ताव कर रहे हैं।
उस बंदे से बेहतर कौन कर रहा है और वगैरह-वगैरह,
आपको वह कमी दिखती है।
बढ़ाओ, बढ़ाओ उन्हें। हाँ, फिर से बढ़ाओ।
बीच में लाओ।
आर्सनल बनाम मैनचेस्टर सिटी अमीरात स्टेडियम - 1 जनवरी 2022
नए साल का स्वागत करने के लिए कितना लाजवाब मैच है।
अगस्त के अंत में आर्सनल पाँच-शून्य से हारे थे,
उन्हें खिसककर निचले पायदान पर जाना पड़ा था।
अब देखिए, मिकेल आर्टेटा ने खिलाड़ियों का कायाकल्प किया
और अब इनको असली दावेदार माना जा रहा है,
जिससे इनका चैंपियन लीग वनवास समाप्त होगा।
हम एक दूसरे के साथ हैं।
एक-दूसरे पर यक़ीन रखो।
शुरुआत अच्छी करो, शुरू से ही ध्यान दो, यह बहुत अहम है।
मुकाबले के लिए तैयार रहो, जंग जीतकर आओ।
बॉयज़। इधर आओ।
खिलाड़ियो, पास आओ।
चलो, खिलाड़ियो।
चलो, बॉयज़।
सबको नया साल मुबारक हो, बॉयज़।
मैं तुम लोगों से कुछ दिन दूर रहा, बॉयज़
और मैं भावुक नहीं होना चाहता।
पर मुझे एहसास है कि मैं कितना खुश हूँ और मुझे नाज़ है
कि हर रोज़ तुम्हारे साथ बिताता हूँ, बॉयज़।
और मुझे सच में अफ़सोस है कि मैं आज वहाँ नहीं आ पाऊँगा,
क्योंकि आज हम जंग पर जा रहे हैं और मैं वहाँ होना चाहता हूँ,
पर मैं इस स्क्रीन को ज़ोर से पकड़कर
और ज़ोर-ज़बरदस्ती और जो मैं कर सकता हूँ, करता रहूँगा
ताकि यथासंभव तुम्हारी मदद कर सकूँ।
बस एक बात, बॉयज़, जैसे हो वैसे खेलो।
मैं चाहता हूँ कि डटकर मुकाबला करो।
मैं चाहता हूँ खिलाड़ी उनका सामना करें।
जब हम अमीरात में थे, याद है उन्होंने क्या किया था,
तीन-शून्य से हार रहे थे, दस खिलाड़ी थे और वे खेल रहे थे।
महरेज़ और स्टरलिंग अपमानित करने के लिए पिच पर हैं ।
चलो, मिलकर उनकी धज्जियाँ उड़ा दें।
हमारी टीम अब वैसी नहीं रही और हम पहले मिनट से ही शुरू करेंगे,
आगे की सोचेंगे, आगे बढ़ेंगे और आगे ही खेलेंगे,
तुम में से हर एक खिलाड़ी।
मुझे नाज़ है तुम पर। जाओ और इस मैच को जीतकर आओ! चलो!
और स्टेडियम में मैच शुरू हो गया है।
मैनचेस्टर सिटी बॉल पर हावी हो रही है।
डी ब्रुयने स्टर्लिंग को, पेनल्टी क्षेत्र में।
गैब्रियल द्वारा बढ़िया बचाव।
उन्होंने ठान लिया है। गैब्रियल अब हाथापाई करने वाले हैं।
बाईं ओर से हमला करते हुए, मार्टिनेली ने शानदार संभाला।
उनको इस समय अधिक साथ नहीं मिल रहा, लैकाज़ेट को ढूँढते हैं।
एडिसन के खिलाफ़ ओडगार्ड के लिए मौक़ा हो सकता है, वह बाहर ले गए।
ओडगार्ड पेनल्टी की तलाश में गिर जाते हैं।
पेनल्टी नहीं मिली।
आर्सनल ने लंबे समय से इतना अच्छा प्रदर्शन नहीं किया।
बाईं ओर टियर्नी।
लैकाज़ेट, और साका केंद्र में। साका ने किक मारी! साका ने गोल कर दिया!
आर्सनल 1 - 0 मैन सिटी साका 31'
मैनचेस्टर सिटी की कहानी में नया साल ऐसे मनाना
तो नहीं लिखा था।
आर्सनल, एक, मैनचेस्टर सिटी, शून्य।
शर्त लगा सकता हूँ कि इस समय मिकेल अपने कमरे में चहलकदमी कर रहे होंगे।
और हाफ़ टाइम की सीटी बजते ही दर्शक सम्मान में खड़े हो गए हैं।
यक़ीन नहीं होता यह कह रहा हूँ, पर मैन सिटी ने हार नहीं मानी।
शाबाश, बॉयज़। बॉल के बिना वे हम पर दबाव की कोशिश कर रहे हैं,
सब कुछ हमारी बाईं ओर, यह उनके खेल की योजना है।
गैबी, तुम यहाँ सामने नहीं खड़े हो सकते
क्योंकि गोलकीपर यह बॉल संभाल सकता है,
तुम यहाँ तैनात हो जाओ। फिर दबाव डालेंगे।
अगर तुम ऐसी पोज़िशन में पहुँच जाओ, जो ठीक नहीं लग रही,
तो उन्हें नीचे खींचना है।
शानदार प्रदर्शन रहा, सब फॉरवर्ड डिफेंड कर रहे हैं,
और तुम आश्वस्त लग रहे हो। हमें ऐसे ही खेलना है।
दूसरा हाफ़ मुश्किल होने वाला है। हमें मैच बरकरार रखना होगा।
पूरा ध्यान लगाकर खेलो, बॉयज़। चलो!
हम दूसरा हाफ़ शुरू कर चुके हैं।
बर्नार्डो भागने की कोशिश में ज़हाका से टकराए, वह गिर गया।
ग्रेनिट ज़हाका गुस्से में हैं। उन्हें लगता है जानबूझकर गिरे।
वीएआर रिव्यू लिया गया है।
और रेफरी ने पेनल्टी दी है।
एरॉन रैम्सडेल के खिलाफ़ रियाद महरेज़।
आर्सनल 1 - 1 मैन सिटी महरेज़ 57'
महरेज़ ने कॉर्नर में मारा, बाईं ओर
और चैंपियन फिर से बराबरी पर आ गए हैं।
-मैच बहुत उग्र हो रहा है! -गैब्रियल है।
मुझे लगता है उन्होंने वहाँ गैब्रियल को पीला कार्ड दिया।
और गोलकीपर के ऊपर से सिर से मारा,
और आके लाइन पर वापस आया।
और फिर मार्टिनेली ने बाहर मार दिया।
मार्टिनेली को बस खाली जाल में लुढ़काना था।
हर जगह कुछ न कुछ हो रहा है।
अब रेफरी कार्ड निकाल रहे हैं।
दूसरा पीला और एक लाल कार्ड है।
आर्सनल के बस दस खिलाड़ी बचे हैं।
उम्मीद है मिकेल आर्टेटा कमरे में कॉफ़ी के पास नहीं होंगे।
-ठीक हो ना? -हाँ।
गैबी, मैच देखना है, तो डॉक्टर के दफ़्तर में चल रहा है।
-रेफरी। भाड़ में जाए। -पता है, यार।
मज़ाक है। पता है, यार।
हद है।
आर्सनल बचाव कर रहे हैं, दृढ़ता से बचाव कर रहे हैं।
थॉमस पार्टी के स्टरलिंग को बेदखल करने के बाद
दस खिलाड़ी बचे थे, तब से एरॉन रैम्सडेल की असली परख नहीं हुई है।
दस खिलाड़ियों के साथ छह अतिरिक्त मिनट खेलने होंगे।
वह आर्सनल क्षेत्र में मारते हैं, बेन व्हाइट का कुछ हिस्सा लगा।
लापोर्टे गोल की तरफ़ ले गए।
आर्सनल 1 - 2 मैन सिटी रोड्री 93'
और मैच के अंत में अतिरिक्त समय में
रोड्री ने गोल में डाल दिया।
मैनचेस्टर सिटी ने अंक ले ही लिए हैं।
आर्सनल, एक, मैनचेस्टर सिटी, दो।
मैं बस सोच सकता हूँ कि मिकेल आर्टेटा के घर पर क्या हो रहा होगा।
फ़िक्र मत करो, गैबी।
बाहर खड़े साले लोग फुटबॉल नहीं समझ सकते।
स्लो-मोशन में कुछ भी कठिन लगता है।
उसने कहा किसी ने फ़ाउल नहीं किया, जबकि वीएआर पर फ़ाउल करार दे दिया।
साले नियम, यार।
सुनो, बॉयज़।
बॉयज़, मैंने सुना है बहुत गुस्सा आया और जो हुआ और हमारे लिए
जो फ़ैसले लिए गए, वगैरह-वगैरह में मैं बिल्कुल तुम्हारे साथ हूँ।
पर मेरी तरफ़ से, बॉयज़, तुम्हारे लिए बस तारीफ़ ही है।
जिस तरह से तुम दुनिया की सबसे अच्छी टीम के खिलाफ़ खेले।
इसमें कोई शक नहीं कि बहुत बड़ी बात थी।
नतीजा आज के प्रदर्शन का परिणाम नहीं है।
और हमें अपने साथ भी न्याय करना है कि अंतर इतना कम था
और अहम पलों में ऐसी चीज़ें थीं जो हमारे काबू में थीं
और हमने उन्हें जाने दिया।
मुझे खेद है पर जिस पल आप उन टीमों को कुछ दे दें,
आपको सज़ा तो मिलेगी। पर बाकी के लिए,
तुम बढ़िया खेले, तुमने साहस दिखाया,
बॉल के साथ आक्रमण दर्शाया।
सकारात्मक रहो क्योंकि मैंने इस सीज़न में किसी टीम को ऐसा करते नहीं देखा।
तो शाबाश। ठीक है?
पूरा मैच हम बदल नहीं सकते।
यह मुमकिन नहीं है।
अगली बार
जनवरी ट्रांसफ़र विंडो खुली है, अफ़वाहें फिर से उड़ना शुरू हो गई हैं।
शुरू में बॉल डी में है!
लुईस ग्रैबन ने गोल कर दिया!
जब द्वंद्व हारता हूँ, तो परेशान हो जाता हूँ!
जब छोटे मैच हारता हूँ, तो परेशान हो जाता हूँ!
क्योंकि वह एक कमबख्त मानक है।
क्योंकि तुम यहाँ तक आते हो और अब हार जाते हो।
मंज़िल दूर है, बॉयज़, कोई फ़ायदा नहीं!
पता है वह बार्सिलोना में है?
-कौन? -ऑबा।
सच में?
आर्सनल फुटबॉल क्लब के खिलाड़ियों, कोच और स्टाफ़ का विशेष आभार
संवाद अनुवादक मोनिका सराफ़
क्रिएटिव सुपरवाइज़र रवीन्द्र शंकर शुक्ल